দ্বিতীয় বিশ্বযুদ্ধ
দ্বিতীয় বিশ্বযুদ্ধ () মানবসভ্যতার ইতিহাসে এ যাবৎকাল পর্যন্ত সংঘটিত সর্ববৃহৎ এবং সবচেয়ে ভয়াবহ যুদ্ধ। ১৯৩৯ সাল থেকে ১৯৪৫ সাল, এই ছয় বছর দ্বিতীয় বিশ্বযুদ্ধের সময়সীমা ধরা হলেও ১৯৩৯ সালের আগে এশিয়ায় সংগঠিত কয়েকটি সংঘর্ষকে দ্বিতীয় বিশ্বযুদ্ধের অংশ হিসেবে গণ্য করা হয়। তৎকালীন বিশ্বে সকল পরাশক্তি এবং বেশিরভাগ রাষ্ট্রই এই যুদ্ধে জড়িয়ে পড়ে এবং দুইটি বিপরীত সামরিক জোটের সৃষ্টি হয়; মিত্রশক্তি আর অক্ষশক্তি। এই মহাসমরকে ইতিহাসের সবচেয়ে বিস্তৃত যুদ্ধ বলে ধরা হয়, যাতে ৩০টি দেশের সব মিলিয়ে ১০ কোটিরও বেশি সামরিক সদস্য অংশগ্রহণ করে। অংশগ্রহণকারী রাষ্ট্রসমূহ খুব দ্রুত একটি সামগ্রিক যুদ্ধে জড়িয়ে পড়ে এবং সামরিক ও বেসামরিক সম্পদের মধ্যে কোনরকম পার্থক্য না করে তাদের পূর্ণ অর্থনৈতিক, বাণিজ্যিক ও প্রযুক্তিগত সক্ষমতা প্রয়োগ করা শুরু করে। এছাড়া বেসামরিক জনগণের উপর চালানো নির্বিচার গণহত্যা, হলোকস্ট (হিটলার কর্তৃক ইহুদীদের উপর চালানো গণহত্যা), পৃথিবীর ইতিহাসে একমাত্র পারমাণবিক অস্ত্রের প্রয়োগ প্রভৃতি ঘটনায় কুখ্যাত এই যুদ্ধে প্রায় ৫ কোটি থেকে সাড়ে ৮ কোটি মানুষ মৃত্যুবরণ করে। এসব পরিসংখ্যান এটাই প্রমাণ করে যে এটাই পৃথিবীর ইতিহাসে নৃশংসতম যুদ্ধ।
বিশ্বায়নের ইতিহাস
"আধুনিক বিশ্বায়ন"-এর প্রথম পর্ব ২০ শতাব্দীর শুরুর দিকে প্রথম বিশ্ব যুদ্ধের কারনে ক্ষয়ে যেতে থাকে। তখন ইউরোপীয় শাসিত অঞ্চলগুলো 'অন্যদের' এমনসব ব্যাপারের সম্মুখীন হয় যাতে তারা নিজেরাই বিশ্বের নীতিনৈতিকতার অভিভাবক হওয়ার সিদ্ধান্ত নেন। বর্ণবাদী ও অসম দৃষ্টিভঙ্গির সাথে তারা পৃথিবীর অন্যান্য অঞ্চল হতে সম্পদ আহরণ শুরু করে। ১৮৫০ এর দিকে বিশ্ব বাণিজ্য বৃদ্ধির প্রারম্ভ থেকে ১৯১৪ সালে প্রথম বিশ্বযুদ্ধ ছড়িয়ে পরার পূর্ব পর্যন্ত সময় তৃতীয় বিশ্বে সরাসরি উপনিবেশ শাসনকে উৎসাহিত করেছে। যখন অন্যান্য ইউরোপীয় মুদ্রা চারিদিকে ভালভাবে ছড়িয়ে পড়ছিল, তখন সম্পদ অর্জনের বিষয়টি গুরুত্বপূর্ণ হয়ে ওঠে। তাই সাহিত্যিক ভিএম ইয়েটস প্রথম বিশ্বযুদ্ধের কারন হিসাবে বিশ্বায়নের অর্থনৈতিক শক্তিগুলোর সমালোচনা করেছেন। বলা চলে এই অর্থনৈতিক শক্তিগুলোই প্রথম বিশ্বযুদ্ধের জন্য আংশিক দায়ী। যেমন বলা যায় ২০ শতাব্দীর আফ্রিকায় ফ্রান্সের উপনিবেশগুলোর কথা। প্রথম বিশ্বযুদ্ধ ছড়িয়ে পড়ার আগে আফ্রিকায় ফ্রান্সের তেমন কোন লক্ষ-উদ্দেশ্য ছল না। সে দিক থেকে ফ্রান্স সেগুলোকে হৃত রাষ্ট্র হিসাবেই গণ্য করত। ফ্রান্সের কাছে আফ্রিকার অর্থনীতির চেয়ে সামরিক শক্তির গুরুত্ব বেশি পায়। সেটা তারা একটু পরে হলেও বুঝতে পারে। ফ্রান্স আর্মিতে আফ্রিকানদের খাটো চোখে দেখা হত। ১৯১৭ সালে উপনিবেশ শাসনের জন্য যখন আর্থিক প্রণদনার বিষয়টি সামনে আসে তখন ফ্রান্স খাদ্য ঘাটতিতে পরে। এটি ঘটে প্রথম বিশ্বযুদ্ধ ছড়িয়ে পড়ার পর যখন ফ্রান্স কৃষি ক্ষেত্রে পিছিয়ে যায় কেননা ১৯১৭ সালে তাদের সার কীটনাশক ও কৃষির যন্ত্রপাতির অভাব ছিল।